cyanic-selkie/wikianc huggingface dataset:
অ্যান্থনি ভন লিউয়েনহুক
বিজ্ঞানী অ্যান্থনি ফিলিপ ভন লিউয়েন হুককে গবেষণা কর্মে উৎসাহ প্রদান ও আবিষ্কারের সম্মান স্বরূপ রাশিয়ার সম্রাট পিটার দি গ্রেট ও ইংল্যান্ডের রাণী এলিজাবেথ তার গৃহে এসে অণুবীক্ষণ যন্ত্রের সাহায্যে ব্যাক্টেরিয়া প্রত্যক্ষ করেন। তিনি মৃত্যুর পূর্ব পর্যন্ত (২০০-৪০০ গুণ) বিবর্ধন ক্ষমতা সম্পন্ন প্রায় ২৫০টি অণুবীক্ষণ যন্ত্র তৈরি করেছিলেন। আতশ কাঁচে কাপড়ের সুতা পরীক্ষা করা ছিল তার অন্যতম পেশা।
মালাকান্দ জেলা
মালাকান্দ (ملاکنډ) হচ্ছে পাকিস্তানের একটি প্রশাসনিক জেলা। এটি পাকিস্তানের খাইবার পাখতুনখোয়া প্রদেশের একটি অন্যতম একটি জেলা হিসেবে পরিচিত।
সোয়াত নদীটি চরসাদ্দা জেলা শহরের মধ্য থেকে শুরু করে জেলার মধ্য দিয়ে প্রবাহিত হয়, যেখানে এটি কাবুল নদীতে গিয়ে মিলিত হয়। মালাকান্দ জেলার উত্তর দিকে নিম্নতর দীর জেলা, পূর্বদিকে সোয়াত জেলা, দক্ষিণ পূর্ব এবং দক্ষিণ-পশ্চিমে মারদান জেলার ও যথাক্রমে চরসাবদ জেলায় এবং পশ্চিমে মোহম্মাদ ও বাজুর সংস্থাগুলি রয়েছে। মালাকান্দ এর সংরক্ষিত এলাকা ৯৫২ কিমি এলাকা নিয়ে গঠিত হয়েছে।
ভৌগোলিক অবস্থান
মালাকান্দ এর মৃত্তিকা মধ্যমাযুক্ত ও আর্দ্রযুক্ত এবং এটি সোয়াত নদী উপর থেকে প্রবাহিত হয়ে চরবন্দের কাছাকাছি কাবুল নদীতে গিয়ে মিলিত হয়। যেহেতু গড় বৃষ্টিপাতের পরিমাণ যথেষ্ট নয়, সুতরাং কৃত্রিম মাটি সেচের প্রয়োজন হয়ে থাকে।
জব্বান ও মালাকান্দে জলবিদ্যুৎ প্রকল্পের মত প্রাকৃতিক সৌন্দর্য স্থান এবং পর্যটন কেন্দ্র রয়েছে মালাকান্দে। তিন মাইল দীর্ঘ সুড়ঙ্গ দিয়ে পানি প্রবাহিত হয় এবং ৩৫০ ফুট প্রাকৃতিক উচ্চতা থেকে পানি পতিত হয়। মালাকান্দের প্রধান আয়ের উৎসের মধ্যে রয়েছে দারগাই এবং মালাকান্দ খাস নামে দুটি বিদ্যুৎ কেন্দ্র। ইতিমধ্যে মালাকান্দকে উচ্চ পর্বতমালার সমন্বয়ে পরিবেষ্টিত খনিজ সম্পদ সমৃদ্ধ এলাকা বলে উল্লেখ করা হয়েছে।
জাতীয় পরিষদ
পাকিস্তান জাতীয় পরিষদ এর নির্বাচিত সদস্য হিসেবে জেলাটির প্রতিনিধিত্ব করে থাকে। এটির নির্বাচনী এলাকা ছিল এন-৩৫।
মাতিলডা বাজের
জীবন
পলিন মাতিলডা থিওডোরা শ্লুটার ১৮৪০ সালের ৪ঠা জানুয়ারি তারিখে ডেনমার্কের ফ্রেডেরিকসেগ, হারলুফম্যাগল নেস্টভেড পৌরসভার যাজক পল্লীতে জন্মগ্রহণ করেন। তাঁর বাবা একজন জমিদার ছিলেন। পলিন বিয়ে করেছিলেন ফ্রেডরিক বাজেরকে। তাঁকে তিনি কৈশোর থেকে চিনতেন, এবং তাঁকে তিনি বিশ্বাস করিয়েছিলেন যে সমাজে নারী এবং পুরুষের সমান অবস্থান থাকা উচিত। অল্প সময়ের জন্য মাতিলডা বাজের ডেনিশ উইমেনস সোসাইটির ( ডেনিশ মহিলা সমিতি ) সভাপতি ছিলেন। ১৮৭১ সালে তিনি এর প্রতিষ্ঠায় সহায়তা করেছিলেন। ১৮৮৫ সালে তিনি মহিলা প্রগতি সমিতির (ভিন্ডেলিগ ফ্রেমস্ক্রিডসফোরেনিং) রাজনৈতিক শাখার সহ-প্রতিষ্ঠাতা এবং একজন নেতৃস্থানীয় সদস্য ছিলেন। এই সংস্থাটি মহিলাদের ভোটাধিকারের জন্য লড়াই করেছিল এবং ১৯১৫ সালে সফল হয়েছিল।
মাতিলডা এবং তাঁর স্বামী সবসময় একে অপরকে সমর্থন করতেন। মাতিলডা বাজের ডেনিশ পিস সোসাইটিতে (ড্যানস্ক ফ্রেডসফোরেনিং) সক্রিয় ছিলেন। এই সংস্থার প্রতি ফ্রেডরিক বাজের নিবেদিত প্রাণ ছিলেন।  ১৮৮৮ সালে একটি নর্ডিক মহিলা সভায় ইংরেজ কোয়েকার (জর্জ ফক্স কর্তৃক প্রতিষ্ঠিত) এবং শান্তিবাদী প্রিসিলা হানা পেকওভারের সঙ্গে ফ্রেডরিক এবং মাতিলডা বাজেরের সাথে দেখা হয়েছিল। মাতিলডা বাজের যাতে আন্তর্জাতিক শান্তি বৈঠকে অংশগ্রহণ করতে পারেন সেই জন্য সমস্ত খরচের দায়িত্ব নেন  পেকওভার। মাতিলডা বাজের ১৯৩৪ সালের ৪ঠা মার্চ কোপেনহেগেনে মারা যান।
লিলু মিয়া
শহীদ লিলু মিয়া (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
শহীদ লিলু মিয়ার পৈতৃক বাড়ি কিশোরগঞ্জ জেলার কুলিয়ারচর উপজেলার ছয়সূতি ইউনিয়ন এর লোকমানখার কান্দি গ্রামে। তার বাবার নাম সোনা মিয়া, মা সাইরননেছা। স্ত্রীর নাম ললিতা বেগম। তাঁদের দুই ছেলে, দুই মেয়ে। ললিতা বেগম বেঁচে আছেন। স্বামীর পেনশন ভাতা পান। দুই মেয়ের বিয়ে হয়ে গেছে। দুই ছেলে ক্ষুদ্র ব্যবসা করে জীবন নির্বাহ করেন।
মুক্তিযুদ্ধে ভুমিকা ও শাহাদাতবরণ
১৯৭১ সালে দিনাজপুর ইপিআর সেক্টরের ৯ উইংয়ে (বর্তমানে ব্যাটালিয়ন) কর্মরত ছিলেন লিলু মিয়া। তার পদবি ছিল ল্যান্স নায়েক। উইং হেডকোয়ার্টার্সের অবস্থান ঠাকুরগাঁও শহরে। ২৬ মার্চ সকাল থেকে হাজার হাজার মানুষ ঠাকুরগাঁও শহরের রাজপথে বেরিয়ে পড়ে। তারা সড়কে ব্যারিকেড দেয় এবং বাঙালি ইপিআরদের আহ্বান জানায় তাদের সঙ্গে যোগ দিতে।
একদিকে জনতার আহ্বান, অন্যদিকে শৃঙ্খলার অনুশাসন। ঠাকুরগাঁও উইংয়ের বাঙালি ইপিআর সেনারা কিংকর্তব্যবিমূঢ় হয়ে পড়েন। কারণ, তখন ওই উইং হেডকোয়ার্টার্সে ছিল বিপুলসংখ্যক (১২০-১২৫ জনের অধিক) অবাঙালি সেনা। এ ছাড়া সেখানে ছিল সেনাবাহিনীর কয়েকজন সেনা।
শেষ পর্যন্ত দেশমাতৃকার আহ্বানেরই জয় হয়। ২৮ মার্চ রাতে (তখন ঘড়ির কাঁটা অনুসারে ২৯ মার্চ) লিলু মিয়াসহ বাঙালি ইপিআর সেনারা বিদ্রোহ করেন। উইংয়ে বাঙালি-অবাঙালি ইপিআরদের মধ্যে ৩০ মার্চ পর্যন্ত সংঘর্ষ হয়। এই সংঘর্ষে বেশির ভাগ অবাঙালি ইপিআর ও পাকিস্তানি সেনা (প্রায় ১১৫ জন) নিহত হয়।
এরপর ইপিআর মুক্তিযোদ্ধারা ঝাঁপিয়ে পড়েন যুদ্ধে। তারা বিভিন্ন স্থানে অবস্থান নেন। একটি দল ভাতগাঁও (ঠাকুরগাঁও থেকে ২৩ মাইল আগে), একটি দেবিগঞ্জে, একটি দল শিবগঞ্জে প্রতিরক্ষাব্যূহ তৈরি করে। এ ছাড়া ঠাকুরগাঁও-সৈয়দপুরের মধ্যে যোগাযোগ রক্ষাকারী বিভিন্ন সড়কের খানসামা, জয়গঞ্জ ও ঝাড়বাতিতেও তারা প্রতিরক্ষা তৈরি করেন।
প্রতিরোধযুদ্ধ চলাকালে মুক্তিযোদ্ধাদের এসব প্রতিরক্ষার একটির সঙ্গে আরেকটির ফিল্ড টেলিফোন বা ওয়্যারলেস যোগাযোগের ব্যবস্থা ছিল না। ফলে তাঁদের মধ্যে পারস্পরিক যোগাযোগে অসুবিধা হয়। একমাত্র রানারই ছিল যোগাযোগের মাধ্যম। তখন কখনো কখনো এ কাজের দায়িত্ব দেওয়া হয় নির্ভীক, অকুতোভয় ও কৌশলী লিলু মিয়াকে। তিনি যুদ্ধের পাশাপাশি এই দায়িত্বও সাহসিকতার সঙ্গে তখন পালন করেন।
এপ্রিল মাসের তৃতীয় সপ্তাহে একদিন লিলু মিয়া এই দায়িত্ব পালনকালে একটি মোটরসাইকেল নিয়ে এক প্রতিরক্ষা থেকে আরেক প্রতিরক্ষায় যাচ্ছিলেন। পথে দিনাজপুর-সৈয়দপুর সড়কের ১০ মাইল নামক স্থানে তিনি আক্রান্ত হন পাকিস্তান সেনাবাহিনীর হাতে। ১০ মাইলেও ছিল মুক্তিযোদ্ধাদের প্রতিরক্ষা। কিন্তু পাকিস্তান সেনাবাহিনীর প্রবল আক্রমণে মুক্তিযোদ্ধারা কয়েক দিন আগে অনেক ক্ষয়ক্ষতি স্বীকার করে ওই প্রতিরক্ষা অবস্থান ছেড়ে যান।
এদিকে মুক্তিযোদ্ধাদের এক প্রতিরক্ষা থেকে আরেক প্রতিরক্ষায় খবর পৌঁছাতে হবে ওই এলাকা দিয়েই। ১০ মাইল এলাকায় আছে পাকিস্তানি সেনা। আকাশেও মাঝেমধ্যে উড়ে বেড়ায় পাকিস্তানি হেলিকপ্টার। খবর পৌঁছানোর এ দায়িত্ব পড়ে লিলু মিয়ার ওপর। তিনি এতে দমে যাননি। ভয়ও পাননি। নির্ভয়ে এগিয়ে যান ওই এলাকা দিয়ে। কিন্তু সফল হননি। পাকিস্তান সেনাবাহিনী তাঁকে লক্ষ্য করে গোলাগুলি শুরু করে। গুলিবিদ্ধ হয়ে মাটিতে লুটিয়ে পড়েন তিনি। নিভে যায় তার জীবনপ্রদীপ। শহীদ হন তিনি।
শহীদ লিলু মিয়ার মরদেহ তার সহযোদ্ধারা উদ্ধার করতে পারেননি। পরে তার মরদেহ স্থানীয় গ্রামবাসী সেখানেই সমাধিস্থ করেন। সেই স্থান তারা তখন পাকিস্তানি সেনাদের ভয়ে চিহ্নিত করে রাখেননি। স্বাধীনতার পর তার সহযোদ্ধারা তার মরদেহ খুঁজে পাননি।
কর্মজীবন
১৯৭১ সালে দিনাজপুর ইপিআর সেক্টরের ৯ উইংয়ে (বর্তমানে ব্যাটালিয়ন) কর্মরত ছিলেন লিলু মিয়া। উইং হেডকোয়ার্টার্সের অবস্থান ঠাকুরগাঁও শহরে। ২৬ মার্চ সকাল থেকে হাজার হাজার মানুষ ঠাকুরগাঁও শহরের রাজপথে বেরিয়ে পড়ে। তারা সড়কে ব্যারিকেড দেয় এবং বাঙালি ইপিআরদের আহ্বান জানায় তাদের সঙ্গে যোগ দিতে।
কুহক
কুহক হল একটি জনপ্রিয়, রহস্যজনক বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ২ রা এপ্রিল ১৯৬০ সালে এম পি প্রোডাকসান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, তরুণ কুমার, তুলসী চক্রবর্তী।
শৈবাল
right|thumb|সবুজ শৈবাল শৈবাল জলজ সুকেন্দ্রিক এককোষী বা বহুকোষী জীব, যারা সালোকসংশ্লেষনের মাধ্যমে শর্করা জাতীয় খাদ্য প্রস্তুত করতে পারে। এদের দেহ মূল, কাণ্ড ও পাতায় বিভক্ত নয়। এরা বাতাসের নাইট্রোজেন গ্যাস সংবন্ধন করতে সক্ষম। এরা সবাত শ্বসন পদ্ধতিতে খাদ্যবস্তুর জারণ ঘটায়। পৃথিবীতে বহু প্রকার শৈবাল জন্মে থাকে। এদের কতক এককোষী ও কতক বহুকোষী। এরা মিঠা জলে এবং লোনা জলে জন্মাতে পারে। শৈবালের হাজার হাজার প্রজাতির মধ্যে আকার, আকৃতি, গঠনস্বভাবে প্রচুর পার্থক্য রয়েছে। আকার, আকৃতি ও গঠনে প্রচুর পার্থক্য থাকলেও এরা সবাই কতিপয় মৌলিক বৈশিষ্ট্য একই রকম। আর তাই, এরা শৈবাল ও শেওলা নামে পরিচিত।পৃথিবীতে নানা ধরনের শৈবাল রয়েছে। কিছু শৈবাল আছে যারা পাথরের গায়ে জন্মে এদেরকে লিথোফাইট বলে। কিছু শৈবাল আছে যারা টিস্যুর অভ্যন্তরে জন্য এদেরকে এন্ডোফাইট বলে এবং কিছু শৈবাল আছে যারা অন্য শৈবালের গায়ে  জন্মে এদেরকে এপিফাইট বলা হয়।শৈবাল বিষয়ে আলোচনা, পর্যালোচনা, পরীক্ষণ, নিরীক্ষণ ও গবেষণা করাকে ফাইকোলজি বা শৈবালবিদ্যা বলে।শৈবাল বিদ্যাকে অ্যালগোলজিও বলা হয়। সারা বিশ্বে প্রায় ৩০ হাজার প্রজাতির শৈবাল আছে বলে ধারণা করা হয়।
শৈবালের বৈশিষ্ট্য :
১. শৈবাল সালোকসংশ্লেষণকারী স্বভোজী অপুষ্পক উদ্ভিদ।
২. এরা সুকেন্দ্রিক, এককোষী বা বহুকোষী। শৈবালে কখনও সত্যিকার মূল, কাণ্ড ও পাতা সৃষ্টি হয়না। এরা সমাঙ্গদেহী বা থ্যালয়েড।
৩. এদের দেহে ভাস্কুলার টিস্যু নেই I এদের জননাঙ্গ এককোষী, বহুকোষী হলে তা কোনো বন্ধ্যা কোষাবরণ দিয়ে বেষ্টিত নয়।
৪. এদের স্পোরান্জিয়া (রেণুথলি) সর্বদাই এককোষী।
৫. এদের জাইগোট স্ত্রীজননাঙ্গে থাকা অবস্থায় কখনও বহুকোষী ভ্রূণে পরিণত হয় না।
৬. শৈবালের কোষ প্রাচীর প্রধানত সেলুলোজ নির্মিত।
শ্রেণিবিন্যাস
ইউলোথ্রিক্স
কোষীয় গঠন
সব শৈবালই সুকেন্দ্রিক (eukaryotic)
শৈবাল কোষের গঠন মােটামুটিভাবে উচ্চ শ্রেণির উদ্ভিদকোষের মতোই। কোষের বাইরে সেলুলোজ (প্রধান বস্তু) নির্মিত জড় কোষপ্রাচীর, কোষপ্রাচীর দিয়ে পরিবেষ্টিত অবস্থায় কোষঝিল্লি, কোষঝিল্লি দিয়ে পরিবেষ্টিত অবস্থায় সাইটোপ্লাজম থাকে। সাইটোপ্লাজমে বিদ্যমান আছে সুস্পষ্ট নিউক্লিয়াস, বৃহৎ ক্লোরোপ্লাস্ট, মাইটোকন্ড্রিয়া, পাইরিনয়েড, রাইবােসোম ইত্যাদি অঙ্গাণু এবং সঞ্চিত খাদ্য। কোনো কোনো শৈবালের দেহ নলাকার, শাখান্বিত, প্রস্থ প্রাচীরবিহীন এবং কোষে বহু নিউক্লিয়াস যুক্ত থাকে। এরূপ শৈবাল দেহকে সিনোসাইটিক (coenocytic) শৈবাল বলে; যেমন- Vaucheria, Botrydium.
শৈবালের একটি বড় অংশই এককোষী। Pyrrhophyta, Euglenophyta, Chrysophyta এবং বহু Chlorophyta এককোষী। Rhodophyta-এর অধিকাংশই বহুকোষী, Phaeophyta বহুকোষী বৃহৎ শৈবাল নিয়ে গঠিত। right|thumb|কতিপয় শৈবাল
পরিবেশে ভূমিকা
শৈবাল মাছের খাদ্য, যা পরিবেশ ও বাস্তুতন্ত্রে গুরুত্বপূর্ণ ভুমিকা রাখে। সমুদ্রের বিপুল পরিমাণ শৈবাল সালোকসংশ্লেষণের মাধ্যমে বায়ুমন্ডল থেকে কার্বন ডাই-অক্সাইড গ্রহণ করে পরিবেশে অক্সিজেন ত্যাগ করে এতে পরিবেশ দূষণ রোধ হয়।
শৈবালের উপকারী দিক বেশি, কিন্তু অপকারী দিকও আছে।শৈবালের কিছু উপকারী দিক হলোঃ-
বায়ুমন্ডলে অক্সিজেন যোগ, পরিবেশ দূষণ রোধ, উৎপাদক হিসেবে, বায়ুফুয়েল তৈরিতে, গোয়েন্দা সাবমেরিনের অবস্থান নির্ণয়, সমুদ্রের মাছের অবস্থান নির্ণয়, মাটির বয়স নির্ণয়, মানুষের খাদ্য হিসেবে, পশুখাদ্য হিসেবে, শৈবাল থেকে ন্যানোফিল্টার উৎপাদনে প্রভৃতি এর কিছু উপকারী দিক।
পুকুর বা জলাধারে পুষ্টির পরিমাণ বেড়ে গেলে কিছু নীলাভ সবুজ শৈবালের অতিমাত্রায় বৃদ্ধি পায় যাকে ওয়াটার ব্লুম বলা হয়। এতে জলাধারে পানি দূষিত হয় খাবার ও ব্যবহারের অনুপযোগী হয়।  উদ্ভিদের রোগ সৃষ্টিতে, মাছের রোগ সৃষ্টিতে, স্থাপনার ক্ষতি, রাস্তাঘাট পিচ্ছিল করণেও এদের ভূমিকা রয়েছে।
আন্তর্জাতিক ধ্বনিমূলক বর্ণমালা
এই বর্ণমালাতে প্রধানত রোমান বর্ণমালার (এবং এর পরিবর্তিত রূপের) ব্যবহার হয়ে থাকে। এর সঙ্গে ব্যবহার হয় গ্রীক বর্ণমালার এবং কিছু বিশেষক ধ্বনিচিহ্নের। আধ্ববতে প্রতিলিপিকরণ দুরকম ভাবে করা হয়ে থাকে, স্বনিমভিত্তিক বা প্রশস্ত প্রতিবর্ণীকরণ, যা চিহ্নিত করা হয় [ ] বন্ধনী দিয়ে, এবং ধ্বনিভিত্তিক বা সূক্ষ্ম প্রতিবর্ণীকরণ যা চিহ্নিত করা হয় / / বন্ধনী দিয়। যেমন বাংলার "ঊলটো" এবং "আলতা" শব্দগুলোতে "ল" বর্ণের উচ্চারণ স্বনিমভিত্তিক ভাবে চিহ্নিত করা হয় দিয়ে, কিন্তু "ট" এবং "ত" এর প্রভাবে শব্দ দুটিতে "ল"-এর যে সূক্ষ্ম উচ্চারণ পরিবর্তন হয়েছে তা চিহ্নিত করার হয় প্রথম শব্দের ক্ষেত্রে দিয়ে এবং দ্বিতীয় শব্দের  ক্ষেত্রে  দিয়ে।
ব্রাহ্মীজাত লিপিসমূহে যেমন বর্ণগুলি উচ্চারণ অনুসারে সাজান হয়, এই বর্ণমালাতেও বর্ণগুলির উচ্চারণ অনুসারে ছক তৈরি করা হয়েছে। আন্তর্জাতিক ধ্বনিবিজ্ঞান সংগঠন সময়ে সময়ে এই বর্ণমালায় পরিবর্তন করে থাকে। সাম্প্রতিকতম পরিবর্তন অনুযায়ী বর্ণমালাটিতে মোট ১০৭টি বর্ণ, ৫২টি বিশেষক ধ্বনিচিহ্ন এবং ৪টি ছান্দিক চিহ্ন আছে। প্রত্যেকটি বর্ণ তার নিজস্ব উচ্চারণস্থান ও উচ্চারণরীতি দ্বারা চিহ্নিত হয়।
ইতিহাস
১৮৮৬ সালে ফরাসি ভাষাতত্ত্ববিদ পল এদুওয়ার্দ পাসির নেতৃত্বে একদল ফরাসি এবং ইংরেজ ভাষা শিক্ষক প্যারিসে এক সংগঠনের প্রতিষ্ঠা করেন যার নাম ছিল "Dhi Fonètik Tîcerz' Asóciécon" (দি ফোনেটিক টিচার্জ অ্যাসোসিয়েশন)। এই সংগঠনেরই ১৮৯৭ এর পরে নামাঙ্করন হয় ইন্টারন্যাশানাল ফোনেটিক অ্যাসোসিয়েশান (আন্তর্জাতিক ধ্বনিমূলক সংস্থা)। তাদের প্রাথমিক বর্ণমালাটি হেনরি সুইটের রোমিক বর্ণমালাকে ভিত্তি করে সৃষ্টি করা হয়েছিল। শুরুতে এই বর্ণমালাটির বর্ণগুলি বিভিন্ন ভাষার ধ্বনিমূলক লিপ্যন্তর করার সময় বিভিন্ন মান গ্রহণ করত। এই ধ্বনিমূলক বর্ণমালাকে সব ভাষার ক্ষেত্রে প্রয়োগযোগ্য আন্তর্জাতিক রূপ দেবার প্রথম প্রস্তাব করেন ভাষাবিজ্ঞানী অটো ইয়েসপার্সেন, পল পাসিকে লিখিত একটি চিঠিতে। এরপর পাসি, আলেক্সান্ডার জন এলিস, হেনরি সুইট, এবং ড্যানিয়েল জোন্স আ-ধ্ব-ব নির্মান করেন। ১৯৮৮ সালে এই বর্ণমালাটিকে সংশোধিত করা হয় যাতে একই বর্ণ বিভিন্ন ভাষাতেও তার উচ্চারণ বজায় রাখে এবং একটি বর্ণের একটিই উচ্চারণ বিধি থাকে। এরপর আ-ধ্ব-ব অনেকবার পরিবর্তিত করা হয়েছে, আ-ধ্ব-ব ছকেও এবং বর্ণমালা বাছাই করাতেও।
১৯৮৭-৮৮ সালের সংশোধিত সংস্করণে বর্ণগুলি একটি তালিকা হিসাবে প্রকাশ করা হয় এবং বর্ণগুলি কেবলমাত্র ইংরেজি, জার্মান এবং ফরাসি ভাষার জন্য ব্যবহৃত হত। ১৯০০ সালে বর্ণমালাটি প্রথমবার একটি ছক আকারে প্রকাশ করা হয় এবং আরবি ভাষাকে এর আয়ত্তে আনা হল। ১৯৩২ সালে দ্বিতীয় দফায় আ-ধ্ব-ব-র সম্প্রসারণ এবং পুনর্বিন্যাস করা হয়। এরপরের গুরুত্বপূর্ণ পরিবর্তনটি আনা হয় ১৯৭৬ সালে যখন প্রথমবার স্বরধনির জন্য ব্যবহৃত বর্ণগুলিকে আলাদা ছকে নিয়ে যাওয়া হয়। ১৯৮৯ সালে কিয়েল সম্মেলনে আ-ধ্ব-ব-র পরিশোধন করা হয় এবং বর্তমানের ছক তার প্রথম রূপ গ্রহণ করে। ২০১৫ সালে আ-ধ্ব-ব-এ শেষ পরিবর্তন আনা হয় এবং বর্তমান আ-ধ্ব-ব ছক প্রকাশিত হয়।
ব্যবহারিক নীতি
ভাষার ক্ষুদ্রতম একক হচ্ছে ধ্বনি। শ্রব্য ধ্বনির দৃশ্য রূপ হচ্ছে বর্ণ। ভাষার ধ্বনির পরিবর্তনের সঙ্গে বর্ণের তাল মিলিয়ে পরিবর্তন হয় না। যে কারণে ভাষা ও লিপির মধ্যে বড় ব্যবধান গড়ে ওঠে, এবং লিখন পদ্ধতিতে সমস্যা দেখা যায়। যেমন কখনো কখনো একাধিক ধ্বনি একটিই বর্ণ দিয়ে চিহ্নিত করা হয় বা একটি বর্ণ দিয়ে চিহ্নিত ধ্বনি পার্শ্ববর্তী ধ্বনির প্রভাবে পরিবর্তিত হয়, কিন্তু বর্ণ পরিবর্তীত হয় না। বাংলায় "এ" বর্ণ দিয়ে "অ্যা" (, উদাহরণ স্বরূপ 'একটা') এবং "এ" (, উদাহরণ স্বরূপ 'এসব') দুটি ধ্বনিই চিহ্নিত করা হয়। আবার "শীল" এবং "শ্লীল" শব্দ দুটিতে "শ" বর্ণের উচ্চারণ দুরকম। অনেক সময় দুটি বর্ণের উচ্চারণ একই হয়ে থাকে, যেমন বাংলায় "ন" এবং "ণ" বর্ণগুলির উচ্চারণ একই। আবার এক ভাষার উচ্চারণ অন্য একটি ভাষায় চিহ্নিত করার সময় সঠিক বর্ণ পাওয়া যায় না, আনুমানিক উচ্চারণটি শুধু মাত্র চিহ্নিত করা সম্ভব হয়। যেমন হিন্দির "अ" বর্ণটির উচ্চারণ চিহ্নিত করতে হলে আমাদের "অ" ব্যবহার করতে হবে। কিন্তু এটি সঠিক উচ্চারণ নয়। প্রতিটি ক্ষেত্রেই শুধুমাত্র বর্ণান্তর করা হচ্ছে, অর্থাৎ অন্য ভাষার এক বর্ণের জায়গায় বাংলার এক বর্ণ প্রতিস্থাপন করা হচ্ছে, ধ্বনিমূলক লিপ্যন্তর করা হচ্ছে না।
আধ্বব-এর নির্মাণের এবং ব্যবহারের মূল দুটি নীতি হচ্ছে ১) যখন কোন একটি ভাষার দুটি ধ্বনি একটি শব্দ থেকে অন্য একটি শব্দকে আলাদা করে, তখন সেই দুটি ধ্বনি চিহ্নিত করা হবে দুটি স্বতন্ত্র বর্ণ দ্বারা এবং ২) যখন দুটি ধ্বনি একে অপরের অনুরূপ হয় এবং এবং কোন ভাষায় ওই ধ্বনি দুটি শব্দের বিভিন্নতা নির্দেশ করা না, তখন ওই দুটি ধ্বনি চিহ্নিত করা হবে একই বর্ণের দ্বারা।
ছক
thumb|right|300px|আন্তর্জাতিক ধ্বনিমূলক বর্ণমালার বর্ণ ও চিহ্নতালিকা (২০১৫) কথিত ভাষায় কোন ধ্বনি উচ্চারণ করার সময় ফুসফুস থেকে নির্গত বায়ু স্বরযন্ত্র, গলনালি এবং মুখগহ্বর বা নাক হয়ে বেরিয়ে যায়। এই বহির্গামী বায়ু নির্গমনের সময় অধিজিহ্বা, আলজিহ্বা, জিহ্বা, তালু, দাঁত এবং ঠোঁটে বাধা পায় এবং এই সংঘর্ষের স্থান, পরিমাণ ও রূপ অনুসারে বিভিন্ন ধ্বনি সৃষ্টি হয়। আবার কোন সময় অন্তর্গামী বায়ু বা স্বরতন্ত্রী উর্ধস্থ বায়ুও ঠোঁট, তালু ইত্যাদি জায়গায় বাধা প্রাপ্ত হয়েও ধ্বনির সৃষ্টি করে। এই সমস্ত অঙ্গকে একত্রে বাগ্‌যন্ত্র বলা হয়।
ব্যঞ্জনধ্বনি
যে ধ্বনি উচ্চারণের সময় বায়ু স্বরতন্ত্রী বা মুখে বাধা, ঘর্ষণ অথবা সংকোচনের মাধ্যমে পরিবর্তিত হয়, সেই ধ্বনিকে বলা হয় ব্যঞ্জনধ্বনি। ব্যঞ্জনধ্বনিকে আন্তর্জাতিক ধ্বনিমূলক বর্ণমালার ছকটিতে ৩টি ভাগে ভাগ করা হয়েছে: ফুসফুসনির্গত ব্যঞ্জনধ্বনি, অফুসফুসীয় ব্যঞ্জনধ্বনি এবং যুগ্মোচ্চারিত ব্যঞ্জনধ্বনি। এছাড়াও ব্যঞ্জনধ্বনিকে ছকে সঘোষ এবং অঘোষ ব্যঞ্জনধ্বনিতে ভাগ করা হয়েছে।
ফুসফুসনির্গত ব্যঞ্জনধ্বনি
যেসব ব্যঞ্জনধ্বনি উচ্চারণকালে ফুসফুসের চাপের কারণে বহির্গামী বায়ুপ্রবাহ সৃষ্টি হয় সেগুলোকে ফুসফুসনির্গত ব্যঞ্জনধ্বনি বলা হয়। বায়ু ফুসফুস থেকে তিনটি পথ দিয়ে বের হতে পারে: নাসিক পথে, কেন্দ্রিক পথে, বা পার্শ্বিক পথে। পৃথিবীর ভাষাসমূহে, এবং আন্তর্জাতিক ধ্বনিমূলক বর্ণমালায়, বেশিরভাগ ব্যঞ্জনধ্বনিই এই ধরনের ব্যঞ্জনধ্বনি। বাংলার সমস্ত ব্যঞ্জনধ্বনি এই শ্রেণীর অন্তর্গত।
ফুসফুসনির্গত ব্যঞ্জনধ্বনি ছকে অনুভূমিকভাবে ব্যঞ্জনধ্বনির উচ্চারণের স্থান, অর্থাৎ শ্বাসবায়ু বাগ্‌যন্ত্রের যে অংশে বাধা পায়, এবং উল্লম্বভাবে বাধার প্রকৃতি অনুযায়ী সাজান। উচ্চারণ স্থান অনুযায়ী ছকের শ্রেণীবিভাগগুলি হল উভয়ৌষ্ঠ্য, দন্তৌষ্ঠ্য, দন্ত্য, দন্তমূলীয়, পশ্চাদ্দন্তমূলীয়, মূর্ধন্য, তালব্য, পশ্চাত্তালব্য, অলিজিহ্ব্য, গলনালীয়, কন্ঠনালীয়। বাধার প্রকৃতি অনুযায়ী ছকের শ্রেণীবিভাগগুলি হল স্পর্শ, নাসিক্য, কম্পিত, তাড়িত, উষ্ম, পার্শ্বিক উষ্ম, নৈকট্যক এবং পার্শ্বিক নৈকট্যক।
আন্তর্জাতিক ধ্বনিবিজ্ঞান সংগঠন আ-ধ্ব-বর যে ছক প্রকাশ করে সেই ছকে জায়গার অভাবে ব্যঞ্জনধ্বনির সব দিক তুলে ধরা যায় না। আমরা যদি বাগ্‌যন্ত্র এবং তার অঙ্গগুলির পারস্পরিক সম্পর্ক পর্যবেক্ষেণ করি তাহলে দেখব যে আ-ধ্ব-ব ছকে উচ্চারণ স্থান অনুযায়ী আরও একটি শ্রেণী অন্তর্ভুক্ত করা যেতে পারে, অধিজিহ্ব্য ব্যঞ্জনধ্বনি। একইভাবে উচ্চারণ রীতি অনুযায়ী আরও তিনটি শ্রেণী অন্তর্ভুক্ত করা যেতে পারে, উষ্ম ধ্বনিকে বিভক্ত করে শিশ-উষ্ম ব্যঞ্জনধ্বনি এবং অশিশ-উষ্ম ব্যঞ্জনধ্বনি, এবং পার্শ্বিক তাড়িত ব্যঞ্জনধ্বনি।
নিচে আন্তর্জাতিক ধ্বনিমূলক বর্ণমালার মূল ছকটির ফুসফুসনির্গত ব্যঞ্জনধ্বনির সারণিটি বর্দ্ধিত আকারে দেওয়া হল।
টীকা:
অফুসফুসীয় ব্যঞ্জনধ্বনি
যে সমস্ত ব্যঞ্জনধ্বনি উচ্চারণকালে ফুসফুসের কোনও বিশেষ কার্য থাকে না, বরং বায়ু শ্বাসরন্ধ্র (ধ্বনিদ্বার বা কন্ঠনালিপথ) ও পশ্চাত্তালু (কোমল বা নরম তালু) দ্বারা সঞ্চালিত হয়, সে সমস্ত ব্যঞ্জনধ্বনিকে অফুসফুসীয় ব্যঞ্জনধ্বনি বলে। এই দুই যন্ত্রগুলো বন্ধ করলে বায়ুসঞ্চালক হিসাবে কাজ করতে পারে। এই ব্যঞ্জনধ্বনিগুলি পৃথিবীর খুব কম ভাষাতেই দেখতে পাওয়া যায়। অ-ফুসফুসনির্গত ব্যঞ্জনধ্বনিগুলির বিভিন্ন শ্রেণিগুলি হল:
আ-ধ্ব-ব ছকে অফুসফুসিয় ব্যঞ্জনধ্বনিকে তিনটি স্তম্ভে ভাগ করা হয়েছে, শীৎকার, ঘোষ অন্তঃস্ফোটী এবং বহিঃস্ফোটী ব্যঞ্জনধ্বনি। ফুসফুসিয় ব্যঞ্জনধ্বনির মত উচ্চারণ স্থান এবং রীতি অনুযায়ী বর্ধিত ছক করা যায়, কিন্তু আ-ধ্ব-ব ছকে দেওয়া উচ্চারণগুলি ছাড়া বাকি উচ্চারণগুলি যুক্তবর্ণের সাহায্য বোঝান সম্ভব। বহিঃস্ফোটী ব্যঞ্জনধ্বনি বোঝাতে অন্য বর্ণের সঙ্গে বহিঃস্ফোটী চিহ্নও ব্যবহার করা হয়। যেমন, পশ্চাত্তালব্য বহিঃস্ফোটী ব্যঞ্জনধ্বনি [] দিয়ে চিহ্নিত করা হয়, উভয়ৌষ্ঠ শীৎকার চিহ্নিত করা হয় [] আর এর সঙ্গে ঘোষতার চিহ্ন ব্যবহার করে ঘোষ উভয়ৌষ্ঠ শীৎকার চিহ্নিত করা হয় [] দিয়ে। নিচে আ-ধ্ব-বর মূল ছকটির সারণিটি বর্ধিত আকারে দেওয়া হল।
টীকা:
ঘৃষ্ট এবং যুগ্মোচ্চারিত ব্যঞ্জনধ্বনি
ঘৃষ্ট এবং যুগ্মোচ্চারিত ব্যঞ্জনধ্বনি মূল ছকে "অন্যান্য চিহ্নের" মধ্যে অন্তর্ভুক্ত করা হয়েছে। যে সমস্ত ব্যঞ্জনধ্বনি একই সঙ্গে স্পর্শ এবং উষ্ম ধ্বনি হিসাবে উচ্চারিত হয় তাদের বলে ঘৃষ্ট ব্যঞ্জনধ্বনি। এই ধরনের ব্যঞ্জনধ্বনি উচ্চারণ স্থান একই (সাধারণত শীর্ষ ব্যঞ্জনধ্বনি) থাকে এবং এই ধ্বনিগুলি উচ্চারণের সময় বায়ু আংশিক বাধা পায়। যে সমস্ত ব্যঞ্জনধ্বনি উচ্চারণের সময় একই সঙ্গে বাগ্‌যন্ত্রের দুটি আলাদা জায়গায় বাধা পায়, সেই ব্যঞ্জনধ্বনিকে যুগ্মোচ্চারিত ব্যঞ্জনধ্বনি বলে।
এই দুই ধরনের ব্যঞ্জনধ্বনিকে যুক্তবর্ণ এবং বর্ণের উপরে বা নিচে উর্ধ বন্ধনীর সাহায্যে চিহ্নিত করা হয়, যেমন অঘোষ তালব্য ঘৃষ্ট ব্যঞ্জনধ্বনি (বাংলার "চ") লেখা হয় বা  দিয়ে, আর ঘোষ পশ্চাতালবৌষ্ঠ স্পর্শ ব্যঞ্জনধ্বনি, যেটি একটি যুগ্মোচ্চারিত ব্যঞ্জনধ্বনি, লেখা হয়  বা  দিয়ে। ঘৃষ্ট ব্যঞ্জনধ্বনি কোন কোন ক্ষেত্রে পটীবন্ধনী দিয়েও লেখা হয় (>। আবার কোন সময় উর্ধলিপি দিয়েও দেখান হয়। যেমন চট্টগ্রামী বাংলা উপভাষার "চ"-এর উচ্চারণ বোঝাতে -এর পরিবর্তে ব্যবহার যেতে পারে। যুগ্মোচ্চারিত ব্যঞ্জনধ্বনির মধ্যে যেগুলি নৈকট্যক, সেগুলি একটি বর্ণের দ্বারা চিহ্নিত হয়। যেমন ঘোষ কন্ঠৌষ্ঠ নৈকট্য ব্যঞ্জনধ্বনি (অসমীয়া "ৱ" বা ইংরেজির "w") লেখা হয়  দিয়ে। যে যুগ্মোচ্চারিত ব্যঞ্জনধ্বনিগুলির একটি ধ্বনি গৌণ হয়, সেই ধ্বনির ক্ষেত্রে গৌণ ধ্বনিকে উর্ধলিপি দিয়ে চিহ্নিত করা হয়। যেমন অঘোষ ঔষ্ঠীভূত কন্ঠ স্পর্শ ব্যঞ্জনধ্বনি  দিয়ে চিহ্নিত হয়। এখানে উল্লেখ্য যে [ɧ]-এর মাধ্যমে "[ʃ] এবং [x]-এর যুগ্মোচ্চারণ" চিহ্নিত করা হয়ে থাকে যদিও এই বিশ্লেষণটি বিতর্কিত।
স্বরধ্বনি
যে সমস্ত ধ্বনির উচ্চারণের সময় ফুসফুস থেকে নির্গত বায়ু কোন বাধা না পেয়েই বাগ্‌যন্ত্রের মধ্যে দিয়ে বাইরে বেরিয়ে যায় এবং মুখগহ্বরের কোন স্থান সংকীর্ণ হয় না বলে উষ্মতা সৃষ্টি হয় না, তাদের বলে স্বরধ্বনি। কথিত ভাষায় অক্ষর গঠনে স্বরধ্বনির ভূমিকাই প্রধান। স্বরধ্বনির বৈচিত্র প্রধানত যে বিষয়গুলির উপর নির্ভরশীল তা হল মুখগহ্বরের ভিতর জিহ্বার অবস্থান এবং ঠোটের আকৃতি।
আ-ধ্ব-ব ছকে স্বরধ্বনিকে উপর থেকে নিচে জিহ্বার উচ্চতা অনুযায়ী এবং ডানদিক থেকে বাঁদিকে জিহ্বার সম্মুখতা অনুযায়ী সাজান আছে। যে স্বরধ্বনি উচ্চারণ করার সময় জিহ্বাটি নিচের দিকে নেমে যায় অর্থাৎ নিচের চোয়ালের দিকে নেমে যায় (যেমন ), সেই স্বরধ্বনিকে ছকে নিচের দিকে রাখা হয়েছে, এবং যে স্বরধ্বনি উচ্চারণের সময় জিহ্বা মুখের ছাদের দিকে উঠে যায় (যেমন ), সেই স্বরধ্বনিকে ছকে উপরের দিকে রাখা হয়েছে। একইভাবে যে স্বরধ্বনি উচ্চারণের সময় জিহ্বা মুখের ভেতরের দিকে ঢুকে যায় (যেমন ), সেই স্বরধ্বনিকে ছকের ডানদিকে রাখা হয়েছে এবং যে স্বরধ্বনি উচ্চারণ করার সময় জিহ্বাটি সামনে দাঁতের দিকে এগিয়ে আসে (যেমন ), সেই স্বরধ্বনিকে ছকের বাঁদিকে রাখা হয়েছে। নিচে স্বরধ্বনির মূল ছকটিকে একটি সারণি আকারে দেওয়া হল।
দ্বিস্বরধ্বনি
দুটি স্বরধ্বনিকে একত্রে উচ্চারণ করে যে ধ্বনির সৃষ্টি হয় তাকে দ্বিস্বরধ্বনি বলে। দ্বিস্বরধ্বনি আ-ধ্ব-ব ছকে অন্তর্ভুক্ত করা হয়নি। কিন্তু ধ্বনিভিত্তিক প্রতিলিপিকরণের সময় দ্বিস্বরধ্বনিকে একাধিক স্বরধ্বনি এবং অধিধ্বনীয় চিহ্ন দিয়ে চিহ্নিত করা হয়। যেমন "এই নাও দই" বাক্যটিতে প্রতিটি শব্দে একটি করে দ্বিস্বরধ্বনি আছে, আধ্ববতে লিখলে বাক্যটি দাঁড়ায় /ei̯ nao̯ d̪oi̯/।
সহায়ক চিহ্ন
আধ্বব ছকে সহায়ক চিহ্নগুলিকে তিনটি শ্রেণিতে ভাগ করা হয়ছে, বিশেষক ধ্বনিচিহ্ন, অবিভাজ্যতাবোধক বা অধিধ্বনীয় চিহ্ন এবং সুর ও শ্বাসাঘাত চিহ্ন।
ছকের খালি অংশগুলি
ছকের খালি ঘরগুলি বিভিন্ন ধ্বনিচিহ্ন ব্যবহার করে ভর্তি করা যেতে পারে। তালব্য পার্শ্বিক তাড়নজাতধ্বনি, অঘোষ পার্শ্বিক উষ্মধ্বনি, অধিজিহ্ব্য কম্পনজাতধ্বনি, এবং দন্তৌষ্ঠ্য স্পর্শধ্বনিগুলির জন্য কিছু বিশেষ বর্ণ ব্যবহার করা হয়েছে। কোন ধ্বনির যদি প্রতিবর্ণিকরণ করা সম্ভব না হয় তবে সেই ধ্বনিকে ⟨*⟩ চিহ্নকে হয় বর্ণ হিসাবে অথবা ধ্বনিচিহ্ন হিসাবে ব্যবহার করে বোঝান যেতে পারে (যেমন কোরীয় ভাষার "শক্তিশালি" পশ্চাত্তালব্য ধ্বনিটি ⟨k*⟩ দিয়ে চিহ্নিত করা হয়)।
ব্যঞ্জনধ্বনি
একইভাবে দন্তৌষ্ঠ্য কম্পনজাত ধ্বনিকে উভয়ৌষ্ঠ্য কম্পনজাত ধ্বনির সঙ্গে দন্ত্য চিহ্ন দিয়ে  এবং  দন্তৌষ্ঠ্য স্পর্শধ্বনিকে উভয়ৌষ্ঠ্য ধ্বনির সঙ্গে দন্ত্য চিহ্ন দিয়ে  লেখা হয়। অন্যান্য কম্পনজাতধ্বনিকে অতি-হ্রস্ব স্পর্শ বা পার্শ্বিক ধ্বনি হিসাবে লেখা যেতে পারে, যেমন । তবে কিছূ ক্ষেত্রে অতি-হ্রস্ব ধ্বনিচিহ্নটি বর্ণের নিচে লেখার প্রয়োজন হতে পারে। তালব্য উষ্মধ্বনি যেভাবে লেখা হয়, সেই একইভাবে তালব্য কম্পনজাতধ্বনিকে প্রসৃত হিসাবে লেখা যেতে পারে। বাকি ব্যঞ্জনধ্বনিগুলি উচ্চারণে সম্ভবপর হলেও সেইগুলি উচ্চারণ করা যথেষ্ট কঠিন এবং কোন ভাষার পূরকধ্বনি হিসাবে ব্যবহৃত হওয়ার সম্ভাবনা খুবই কম।
স্বরধ্বনি
স্বরধ্বনিগুলির ক্ষেত্রেও একইভাবে ধ্বনিচিহ্ন ব্যবহার করে সম্মুখতা, সংবৃততা এবং প্রসারতা বোঝান যেতে পারে। উদাহরণস্বরুপ -এর অকুঞ্চিত প্রতিরুপটি মধ্য-কেন্দ্রিক দিয়ে চিহ্নিত করা যেতে পারে, এবং -এর কুঞ্চিত প্রতিরুপটি উচ্চ হিসাবে অথবা নিম্ন  হিসাবে লেখা যেতে পারে। মধ্য স্বরধ্বনিগুলি উচ্চ অথবা নিম্ন , এবং কেন্দ্রীয় ও  হল যথাক্রমে প্রায়-সংবৃত এবং বিবৃত-কেন্দ্রিক স্বরধ্বনি। শুধুমাত্র যে স্বরধ্বনিগুলিতে অপ্রত্যাশিত প্রসারতা দেখা যায় সেই ধ্বনিগুলি এই পদ্বতিতে লেখা যায় না। এগুলির জন্য বিশেষ ধ্বনিচিহ্ন ব্যবহার করার প্রোয়জন হয়ে পরে, যেমন এবং  (অথবা  এবং )।
বর্ণ
জল
কোয়ান্টাম বিজড়ন
বিজড়িত কণাসমূহের অবস্থান, ভরবেগ, স্পিন, মেরুকরণ (পোলারাইজেশন) ইত্যাদি ভৌত ধর্মগুলি পরিমাপ করলে কিছু কিছু ক্ষেত্রে ঐ পরিমাপকৃত মানগুলিকে একে অপরের সাথে সম্পূর্ণ সহ-সম্পর্কিত অবস্থায় পাওয়া যায়। উদাহরণস্বরূপ কোনও একটি প্রক্রিয়ায় যদি দুইটি বিজড়িত কণা এমনভাবে উৎপন্ন হয় যে তাদের মোট জ্ঞাত ঘূর্ণন বা স্পিন শূন্য হয়, তবে একটি কণার স্পিন যদি কোনও অক্ষের সাপেক্ষে ঘড়ির কাঁটার দিকে পাওয়া যায়, তবে অন্য কণাটির স্পিন অবশ্যই সেই অক্ষের সাপেক্ষে ঘড়ির কাঁটার বিপরীতে হবে। তবে এই আচরণটি আপাতদৃষ্টিতে এক ধরনের কূটাভাসমূলক (পরস্পরবিরোধী) ক্রিয়ার জন্ম দেয়: কোনও কণার ধর্মের যেকোনও ধরনের পরিমাপ ঐ কণার জন্য একটি অপ্রত্যাবর্তী তরঙ্গ অপেক্ষক ধস ঘটায় এবং আদি কোয়ান্টাম অবস্থাটি পরিবর্তন করে ফেলে। বিজড়িত কণাগুলির ক্ষেত্রে ঐ ধরনের পরিমাপ বিজড়িত ব্যবস্থাটিকে সামগ্রিকভাবে প্রভাবিত করে।
১৯৩৫ সালে আলবার্ট আইনস্টাইন, বরিস পোদলস্কি ও নেথান রোজেন একটি গবেষণাপত্রে এই ঘটনাগুলি নিয়ে লেখেন। এর স্বল্পকাল পরেই এরউইন শ্র্যোডিঙার বিষয়টির উপর একাধিক গবেষণাপত্র প্রকাশ করেন এমন একটি ঘটনাটির বর্ণনা দেন, যা বর্তমানে আইনস্টাইন-পোদলস্কি-রোজেন কূটাভাস হিসেবে পরিচিত। আইনস্টাইন ও তাঁর সহযোগীরা এই ধরনের আচরণ অসম্ভব হিসেবে গণ্য করতেন, কেননা এটি কার্যকারণ সম্পর্কের স্থানিক বাস্তবতাবাদ লঙ্ঘন করেছিল। আইনস্টাইন ঘটনাটিকে "ভৌতিক দূরবর্তী কাজ" নামে অভিহিত করেন। ("spooky action at a distance") এবং এই যুক্তি দেন যে এর পরিণামস্বরূপ কোয়ান্টাম বলবিজ্ঞানের স্বীকৃত সূত্রায়নটি  অবশ্যই অসম্পূর্ণ।
কিন্তু পরবর্তীকালে কিছু পরীক্ষায় কোয়ান্টাম বলবিজ্ঞানের এই আপাত স্বজ্ঞাবিরোধী ভবিষ্যৎবাণীগুলি যাচাই করা হয়।  এই পরীক্ষাগুলিতে বিজড়িত কণাসমূহের মেরুকরণ বা স্পিন পৃথক পৃথক অবস্থানে পরিমাপ করা হয়, যা কিনা পরিসংখ্যানিকভাবে বেলের অসমতা লঙ্ঘন করে। প্রথম দিকের পরীক্ষাগুলিতে একটি বিন্দুতে প্রাপ্ত ফলাফল যে অগোচরে  দূরবর্তী দ্বিতীয় বিন্দুটিতে সম্প্রচারিত হয়ে যায়নি ও সেটির ফলাফল প্রভাবিত করেনি, সে ব্যাপারটি নাকচ করা সম্ভব হয়নি। তবে তথাকথিত "ফাঁকফোঁকরবিহীন" বেলের পরীক্ষাগুলি সম্পাদন করা সম্ভব হয়েছে যেখানে অবস্থানগুলি এমন যথেষ্ট পরিমাণ দূরত্বে পৃথক যে পরিমাপগুলির মধ্যে সময়ের ব্যবধানের তুলনায় আলোর দ্রুতিতে যোগাযোগ স্থাপন করতে অনেক দীর্ঘতর সময় - একটি ক্ষেত্রে ১০ হাজার গুণ বেশি সময় - লাগত।
কোয়ান্টাম বলবিজ্ঞানের ব্যাখ্যাসমূহের কয়েকটি অনুযায়ী কোনও পরিমাপের প্রভাব তাৎক্ষণিকভাবে ঘটে। অন্যান্য কিছু ব্যাখ্যাতে তরঙ্গ অপেক্ষকের ধসের ঘটনাটিকে স্বীকার করা হয় না, বরং আদৌ কোনও "প্রভাব" আছে কি না, তা নিয়েই প্রশ্ন তোলা হয়। তবে সবগুলি ব্যাখ্যাই সহমত যে বিজড়ন পরিমাপগুলির মধ্যে সহসম্পর্ক সৃষ্টি করে এবং এভাবে বিজড়িত কণাগুলির মধ্যে  পারস্পরিক তথ্যকে কাজে লাগানো সম্ভব, কিন্তু আলোর চেয়ে বেশি দ্রুতিতে তথ্যের সম্প্রচার অসম্ভব।
কোয়ান্টাম বিজড়ন পরীক্ষার মাধ্যমে ফোটন, নিউট্রিনো ইলেকট্রন, এমনকি বাকিগোলকের মতো বড় অণু  ও ক্ষুদ্র হীরার  মাধ্যমে প্রদর্শন করা হয়েছে। কোয়ান্টাম যোগাযোগ, কোয়ান্টাম পরিগণন ও কোয়ান্টাম রাডার প্রযুক্তিগুলিতে বিজড়নের প্রয়োগ গবেষণা ও বিকাশের একটি অত্যন্ত সক্রিয় ক্ষেত্র।
"বিজড়িত ফোটনসমূহ নিয়ে পরীক্ষানিরীক্ষার মাধ্যমে বেল অসমতাগুলির লঙ্ঘন প্রতিষ্ঠান করা ও কোয়ান্টাম তথ্যবিজ্ঞানের অগ্রপথিকসুলভ গবেষণাকর্মের জন্য" ২০২২ সালে যৌথভাবে ফরাসি পদার্থবিজ্ঞানী আলাঁ আস্পে, মার্কিন পদার্থবিজ্ঞানী জন ক্লাউজার ও অস্ট্রীয় বিজ্ঞানী আন্টন সাইলিঙারকে পদার্থবিজ্ঞানে নোবেল পুরস্কার প্রদান করা হয়।
গবেষণার ইতিহাস
কোয়ান্টাম বিজড়ন একটি অদ্ভূত ঘটনা যেখানে দুই বা ততোধিক কণা একটি তথাকথিত বিজড়িত অবস্থাতে বিদ্যমান থাকে। এই অস্বাভাবিক পরিস্থিতিতে একটি কণার উপর সাধিত কোনও ক্রিয়ার প্রভাব তাৎক্ষণিকভাবে, আপাতদৃষ্টিতে আলোর দ্রুতির চেয়েও বহুগুণ বেশি দ্রুতিতে সমগ্র বিজড়িত সমবায়টির ভেতর দিয়ে প্রবাহিত হয়ে অপর কণাটির আচরণ ভবিষ্যৎবাণী করতে পারে, এমনকি যদি সেগুলি একে অপরের থেকে বহু লক্ষ কিলোমিটার দূরেও অবস্থিত হয়। যদি কোনও পর্যবেক্ষক এরকম একটি কণার অবস্থা নির্ণয় করেন, তাহলে সেই কণাটির সাথে বিজড়িত প্রতিবিম্বরূপী কণাটি বা কণাগুলি সেই অবস্থাটির প্রতিফলন দেখাবে, এবং সেগুলি বহুদূরে, এমনকি মহাবিশ্বের অপর প্রান্তের কোনও ছায়াপথেও অবস্থান করতে পারে। এই অদ্ভূত ঘটনাটি আধুনিক কোয়ান্টাম প্রযুক্তিগুলির ক্ষেত্রে একটি মৌলিক বিষয়ে পরিণত হয়েছে। এই ঘটনাটি এতটাই স্বজ্ঞাবিরোধী ও আপাতদৃষ্টিতে অসম্ভব যে আলবার্ট আইনষ্টাইন এটিকে "দূরবর্তী ভৌতিক ঘটনা" বলে তিরস্কার করেছিলেন।
১৯৩০-এর দশকে অ্যালবার্ট আইনষ্টাইন বিশ্বাস করতেন যে অতিবৃহৎ গ্রহ থেকে ক্ষুদ্রাতিক্ষুদ্র কণা পর্যন্ত সমস্ত বস্তু এমন সব মৌলিক ধর্মের অধিকারী যেগুলিকে সুস্পষ্ট পর্যবেক্ষণের মাধ্যমে নির্ণয় করা সম্ভব। যদি আইনষ্টাইনের এই অনুমান সঠিক হয়, তাহলে কোয়ান্টাম বলবিজ্ঞানীরা অতিপারমাণবিক বিশ্বের কণাগুলির সহজাত কিন্তু অদ্যাবধি-অনাবিষ্কৃত কিছু "লুক্কায়িত চলরাশি"র ব্যাখ্যা দিতে পারেননি বলেই একটি অলীক বিভ্রম হিসেবে কোয়ান্টাম বিজড়ন দৃষ্ট হয়। যদি কোয়ান্টাম বিজড়িত কণাগুলির অবস্থা প্রাকনির্দিষ্ট করে দেওয়া যায়, তাহলে সেগুলিকে বিশাল দূরত্বে বিচ্ছিন্ন করে তারপরে পরিমাপ করলেও কীভাবে সেগুলি একে অপরের অবস্থার প্রতিফলন ঘটাতে পারে, সে ব্যাপারটি লুক্কায়িত চলরাশির মাধ্যমে সুন্দর করে ব্যাখ্যা করা সম্ভব। কেননা অন্যথায় তাদের মধ্যে তথ্য আলোর চেয়েও দ্রুত গতিবেগে গমন করবে, যা কিনা পদার্থবিজ্ঞানের সবচেয়ে মৌলিক একটি বিশ্বাস বা মতবাদের চরম লঙ্ঘন হবে। কিন্তু আইনষ্টাইনের এই লুক্কায়িত চলরাশি তত্ত্বটি নিলস বোর, এরভিন শ্র্যোডিঙার ও অন্যান্য পদার্থবিজ্ঞানীরা প্রত্যাখ্যান করেন। তাদের মতে বাস্তবতা সহজাতভাবেই অস্পষ্ট এবং কণাগুলিকে কেবল পরিমাপ করতে গেলে তবেই সেগুলি কিছু বিশেষ ধর্ম অর্জন করে।
এর প্রায় ৩ দশক পর ১৯৬০-এর দশকে উত্তর আইরীয় পদার্থবিজ্ঞানী জন স্টুয়ার্ট বেল কোয়ান্টাম বিজড়নের ঘটনাটিকে আবার গভীরভাবে অনুসন্ধান করেন। তিনি এইরূপ বিজড়নের "ভৌতিকতা" বাস্তবতার মৌলিক প্রকৃতি সম্পর্কে আমাদেরকে কী বলে, তা বুঝতে চেয়েছিলেন। তিনি আইনষ্টাইন ও তাঁর সহযোগী পদার্থবিজ্ঞানী বরিস পোদলস্কি ও নেথান রোজেনের প্রস্তাবকৃত একটি ধারণার সম্প্রসারণ সাধন করেন এবং কিছু চিন্তন পরীক্ষার মাধ্যমে দেখান যে যদি তাঁদের প্রস্তাবিত লুক্কায়িত চলরাশির অস্তিত্ব থাকত, তাহলে একাধিক কোয়ান্টাম বিজড়িত কণাজোড়কে সাবধানতার সাথে পরিমাপ করে ঐসব লুক্কায়িত রাশির উপস্থিতি পরীক্ষার মাধ্যমে অনুমান করা যেত। যেমন এই ধরনের বিজড়িত কণাগুলির "স্পিন"-গুলি যদি বিভিন্ন অভিমুখী অক্ষ (অর্থাৎ শুধু ঊর্ধ্বমুখী বা নিম্নমুখী নয়, বরং এই দুইয়ের মধ্যবর্তী অন্যান্য বিভিন্ন অবস্থাতে) ধরে পরিমাপ করা হয়, তাহলে এভাবে সামষ্টিক জোড়বদ্ধ স্পিনগুলির মধ্যে কিছু সহসম্পর্ক কোয়ান্টাম বলবিজ্ঞানের নিয়মের কারণে অবশ্যই অনেক সবল হবে। অন্যদিকে যদি এগুলি লুক্কায়িত চলরাশিগুলি দ্বারা প্রভাবিত হয়, তাহলে এই সহসম্পর্কগুলি অপেক্ষাকৃত দুর্বল হবে। এ ব্যাপারে বেল একটি গাণিতিক অসমতা প্রদান করেন, যার নাম দেওয়া হয়েছে বেল অসমতা। এটি অনুযায়ী যদি লুক্কায়িত চলরাশি থাকে, তাহলে বৃহৎ সংখ্যক পরিমাপের ফলাফলগুলির মধ্যে সহ-সম্পর্কের মান কখনোই একটি নির্দিষ্ট মানের বেশি হতে পারবে না। কিন্তু কোয়ান্টাম বলবিজ্ঞান ভবিষ্যৎবাণী করে যে কিছু বিশেষ ধরনের পরীক্ষায় বেলের অসমতাটি লংঘিত হবে। যদি বেলের এই চিন্তন পরীক্ষাগুলি ব্যবহারিকভাবে সম্পাদন করা সম্ভব হয়, তাহলে বাস্তবতা যে সবশেষ বিবেচনায় বিশুদ্ধ কোয়ান্টাম বলবৈজ্ঞানিক প্রকৃতির, এ ব্যাপারটি নিশ্চিত করা যাবে, কিংবা এর বিপরীতে ভৌত জটিল বাস্তবতার যে আরও গভীর, আরও মৌলিক স্তরের অস্তিত্ব আছে, সে ব্যাপারটি উন্মোচিত হবে। তবে বেলের প্রস্তাবিত এই পরীক্ষাগুলিতে ("বেলের পরীক্ষাসমূহ") একাধিক সম্ভাব্য ফাঁকফোঁকর ছিল, যার কারণে সেগুলির ফলাফলে বিভ্রান্তির সৃষ্টি হবার সম্ভাবনা রয়ে গিয়েছিল। এরপর বহু দশক ধরে বহুসংখ্যক গবেষক ঐসব ফাঁকফোঁকর বন্ধ করার জন্য কাজ করেন।
১৯৬৯ সালে জন ক্লাউজার প্রথম ব্যক্তি হিসেবে একটি ব্যবহারিক "বেলের পরীক্ষা" নকশা করেন। ক্লাউজারের পরীক্ষাটিতে দুইটি ফোটন কণাজোড়কে বিপরীত দিকে উৎক্ষেপণ করার পরে সেগুলির মেরুকরণ নির্ণয় করার মাধ্যমে সেগুলির মধ্যে কোয়ান্টাম বিজড়ন পরিমাপ করতে হয়। ক্লাউজার ১৯৭২ সালে প্রয়াত স্টুয়ার্ট ফ্রিডম্যানের (তৎকালীন স্নাতকোত্তর ছাত্র) সাথে একত্রে এই পরীক্ষাটি সম্পাদন করেন, এবং নিশ্চিত করেন যে ভৌতভাবে বিচ্ছিন্ন হওয়া সত্ত্বেও ফোটনগুলি পরস্পর বিজড়িত থাকার আচরণ প্রদর্শন করেছে। ক্লাউজারের এই পরীক্ষা থেকে আঁচ করা যায় যে আইনষ্টাইনের প্রস্তাবিত লুক্কায়িত চলরাশিগুলি কোয়ান্টাম বিজড়নের প্রভাবগুলি ঠিকমত ব্যাখ্যা করতে পারে না, এবং বাস্তবতাকে মোটামুটি সম্পূর্ণরূপে ব্যাখ্যাকারী একটি তত্ত্ব হিসেবে কোয়ান্টাম তত্ত্ব অটুট রয়েছে।
কিন্তু বেলের পরীক্ষায় আরও ফাঁকফোঁকর ছিল। ক্লাউজারের পরীক্ষার প্রায় ১০ বছর পরে ১৯৮০-র দশকে ফরাসি পদার্থবিজ্ঞানী আলাঁ আস্পে ও তাঁর সহযোগীরা ক্লাউজারের পরীক্ষাটিকে আরও পরিশীলিত করেন এবং আরেকটি ফাঁক বন্ধ করেন। তাঁরা ফোটন কণাগুলি উৎস থেকে নিঃসরিত হবার এক সেকেন্ডের একশত কোটিভাগের এক ভাগ সময়ের মধ্যে (কিন্তু শনাক্তকারকের কাছে পৌঁছানোর আগে) সেগুলির অভিমুখ বা দিক পরিবর্তন করার উপায় বের করেন। তাঁরা এ-ও নিশ্চিত করেন যে ফোটন নিঃসরণের সময় যে পরিমাপ ব্যবস্থাগুলি বিদ্যমান ছিল, সেগুলি যেন সর্বশেষ ফলাফলকে প্রভাবিত করতে না পারে। এভাবে লুক্কায়িত চলরাশিগুলির যে কোনও অস্তিত্ব নেই সে ব্যাপারটির উপর জোর দেওয়া হয়। বিজড়িত কণাগুলির পরিমাপের সময় মৌলিকভাবে যা-ই ঘটুক না কেন, আস্পে-র কাজ এটি দেখাতে সক্ষম হয় যে এই ঘটনাটি বিদ্যমান কোয়ান্টাম তত্ত্বের পরিধির ভেতরে থেকেই সংঘটিত হয়। এরপর ২০১৫ সালে চারটি ভিন্ন ভিন্ন গবেষক বেলের পরীক্ষাগুলির শেষ গুরুত্বপূর্ণ ফাঁকটি বন্ধ করেন।
অন্যদিকে অস্ট্রীয় পদার্থবিজ্ঞানী আন্টন সাইলিঙার ও তাঁর সহযোগীরা পরিশীলিত সরঞ্জাম ও ধারাবাহিক অনেকগুলি পরীক্ষার মাধ্যমে বিজড়িত কোয়ান্টাম অবস্থাগুলির অধ্যয়ন ও প্রয়োগের ব্যাপক সম্প্রসারণ সাধন করেন। বিশেষ করে তাঁরা ১৯৯৭ সালে (ইতালীয় পদার্থবিজ্ঞানী ফ্রাঞ্চেসকো দে মার্তিনি-র নেতৃত্বে আরেকটি গবেষক দলের সাথে সমসাময়িকভাবে ও স্বাধীনভাবে) কোয়ান্টাম দূর-বহন (কোয়ান্টাম টেলিপোর্টেশন) নামক একটি ঘটনা প্রদর্শন করেন। এই ঘটনাটিতে কোয়ান্টাম বিজড়নকে ব্যবহার করে একটি কণা থেকে যতখুশি দূরত্বে আরেকটি কণাতে কোয়ান্টাম অবস্থা স্থানান্তর করা যায়।  সাইলিঙারের গবেষক দল কোয়ান্টাম তথ্যবিজ্ঞান ক্ষেত্রে আরও কয়েকটি অভূতপর্ব কৃতিত্ব অর্জনে সক্ষম হয়। কোয়ান্টাম দূর-বহন প্রক্রিয়াটি ভবিষ্যতে একটি বিশ্বব্যাপী কোয়ান্টাম তথ্য আন্তর্জাল (কোয়ান্টাম ইন্টারনেট) নির্মাণের জন্য যে প্রাথমিক প্রচেষ্টাগুলি হাতে নেওয়া হচ্ছে, সেগুলির কেন্দ্রবিন্দুতে অবস্থিত। সাইলিঙার এই কৌশলটি ব্যবহার করে চীনের মোৎসি মহাকাশযানটি নির্মাণকার্যে সহযোগিতা করেন; ২০১৬ খ্রিস্টাব্দের ইতিহাসের সর্বপ্রথম কোয়ান্টাম যোগাযোগমূলক কৃত্রিম উপগ্রহ হিসেবে এটিকে উৎক্ষেপণ করা হয়।
২০২২ খ্রিস্টাব্দে কোয়ান্টাম বিজড়িত ফোটন ব্যবহার করে বাস্তবতার কোয়ান্টাম ভিত্তি নিয়ে গবেষণাকর্মের জন্য ক্লাউজার, আস্পে ও সাইলিঙারকে যৌথভাবে পদার্থবিজ্ঞানে নোবেল পুরস্কার প্রদান করা হয়। এই তিন গবেষক একে অপরের চেয়ে স্বাধীনভাবে কাজ করে কোয়ান্টাম বিজড়ন নামের ঘটনাটির উপর বৈজ্ঞানিক অনুসন্ধানকার্য পরিচালনা করেন ও এটি প্রদর্শনের জন্য নতুন নতুন পরীক্ষার সৃষ্টি করেন। সামষ্টিকভাবে তাদের গবেষণাকর্মগুলি আমাদের কাছে নতুন এক বিশ্বের দ্বার উন্মোচন করেছে এবং আমরা পরিমাপ নিয়ে কীভাবে চিন্তা করি, তার ভিত্তি নড়িয়ে দিয়েছে। একই সাথে তাদের গবেষণাকর্মগুলি কোয়ান্টাম তথ্যবিজ্ঞান ক্ষেত্রটিতে ব্যাপক অবদান রেখেছে। কোয়ান্টাম তথ্যবিজ্ঞান হল সেই বৈজ্ঞানিক ক্ষেত্র যেখানে পরিগণন (কম্পিউটিং), যোগাযোগ ও তথ্যগুপ্তিবিদ্যা বা গুপ্তলিখনবিদ্যা (ক্রিপ্টোগ্রাফি) ক্ষেত্রগুলিতে নাটকীয় অগ্রগতি অর্জনের উদ্দেশ্যে কোয়ান্টামীয় মূলনীতিগুলিকে ব্যবহার করে ব্যবহারিক যন্ত্রপাতি ও কৌশল সৃষ্টির প্রতিযোগিতা চলমান আছে। আস্পে, ক্লাউজার ও সাইলিঙারের গবেষণাকর্মগুলি ব্যবহারিক ক্ষেত্রে প্রয়োগযোগ্য এমন সব তাত্ত্বিক পদ্ধতি ও এমন সব নিষ্পত্তিকারী পরীক্ষাভিত্তিক পরিমাপ প্রদান করেছে, যেগুলি চিরায়ত বিশ্ব ও কোয়ান্টাম বিশ্বের মধ্যে বিদ্যমান পার্থক্যকে আরও সুস্পষ্ট করেছে। এগুলি দেখিয়েছে যে কোয়ান্টাম বস্তুগুলি বিজড়নের মাধ্যমে এমন উপায়ে একে অপরের  সম্পর্কিত যে ব্যাপারটি চিরায়ত বস্তুতে অসম্ভব। তাদের কাজ  কোয়ান্টাম পরিগণন ও কোয়ান্টাম যোগাযোগের মৌলিক ভিত্তি গঠন করেছে।
সহজ ভাষায় ব্যাখ্যা
ধরুন, আপনার ও আপনার বন্ধুর কাছে একটি বাক্স আছে, যাতে দুটো হাতমোজা আছে। হাত মোজার একটি বৈশিষ্ট্য হলো, এক হাতের হাতমোজা অন্য হাতে পড়া যায় না। একটা হাতমোজা ডান হাতের ও অন্যটা বাম হাতের। এখন, আপনি ও আপনার বন্ধু দৈবচয়ন পদ্ধতিতে চোখ বন্ধ করে দুটি হাত মোজা নিলেন ও একটি বিমানে উঠে একজন ব্রিটেনে ও অন্যজন কাতারে চলে আসলেন। উল্লেখ্য, আপনারা কেউই আপনাদের হাতমোজা খুলে দেখেননি।
এখন আপনি যদি ব্রিটেনে আপনার হাতমোজা বের করে দেখেন যে সেটা বাম হাতের হাতমোজা, তাহলেই আপনি জেনে যাবেন যে আপনার বন্ধুর কাছে যে মোজাটা রয়েছে সেটা ডান হাতের মোজা। সে পকেট থেকে বের করার আগেই আপনি নিশ্চিতভাবে জানতে পারবেন তার মোজার তথ্য।
এখানে আমরা বলতে পারি যে হাতমোজা দুইটি বিজড়িত (এনট্যাঙ্গল্ড) হয়ে ছিল। তাই একটা সম্পর্কে জানা মাত্রই অপরটি সম্পর্কে জানা হয়ে গেছে।
জি টিভি
জি টিভি হল একটি ভারতীয় ক্যাবল ও স্যাটেলাইট টেলিভিশন চ্যানেল যেটি জি ইন্টারটেইন্টমেন্ট এর উদ্যোগে ভারতের মুম্বাই ভিত্তিক একটি মিডিয়া এবং বিনোদন কোম্পানির মালিকানাধীন এবং পরিচালিত। এটি প্রাথমিকভাবে হিন্দি ভাষা ও ভারতের অন্যান্য আঞ্চলিক ভাষায় অনুষ্ঠানমালা প্রচারিত হয়। চ্যানেলটি দক্ষিণ পূর্ব এশিয়া, ইউরোপ, মধ্যপ্রাচ্য, আফ্রিকা, অস্ট্রালেশিয়া ও উত্তর আমেরিকাসহ বিশ্বের বিভিন্ন দেশে দেখা হয়। ইসেল গ্রুপের একটি অংশ হিসেবে এটি ভারতের প্রথম হিন্দি ভাষার ক্যাবল চ্যানেল হিসেবে ১৯৯২ সালের ২ অক্টোবর তারিখে সম্প্রচার শুরু করেছিল।
ইতিহাস
জি টিভি সুভাষ চন্দ্র কর্তৃক প্রতিষ্ঠিত করা হয়েছিল এবং দেশের প্রথম হিন্দি স্যাটেলাইট চ্যানেল হিসেবে ১ অক্টোবর ১৯৯২ সালে ভারতে চালু করা হয়েছিল। জি এর পূর্বে স্টার টিভি সঙ্গে একটি অংশীদারত্বমুলত সম্পর্ক ছিল। যাহোক একসময়ে স্টার টিভি জি টিভি এর সঙ্গে তাদের অংশীদারত্বের সম্পর্ক শেষ করে যখন রুপার্ট মার্ডক এর নিউজ কর্পোরেশনের স্টার টিভি প্রতিষ্ঠা করেন। জি টিভি ১৯৯৫ সালের মার্চে ইউকে প্রথম চালু করা হয়েছিল, যার পরিপ্রিক্ষিতে এশিয়ান টিভি হিসেবে যুক্তরাজ্য এবং ইউরোপে চালু করা প্রথম চ্যানেল হিসেবে মর্যাদা লাভ করে।
টুইসডে, আফ্টার ক্রিসমাস
টুইসডে, আফ্টার ক্রিসমাস (Marţi, după Crăciun) ২০১০ সালের রোমানিয় যৌনউত্তেজক চলচ্চিত্র। এটি রচনা এবং পরিচালনা করেছেন রাডু মানটেন। চলচ্চিত্রটি ২০১০ কান চলচ্চিত্র উৎসবে আন সার্টেন রিগার্ড শাখায় মনোনীত হয়েছে।
পুরস্কার এবং মনোনয়ন
লিডস আন্তর্জাতিক চলচ্চিত্র উৎসব
পের্পিনিয়ঁ
পের্পিনিয়ঁ (Perpinyà ; Perpinhan) দক্ষিণ-পশ্চিম ফ্রান্সের পিরেনে-অরিয়ঁতাল দেপার্তমঁর একটি প্রেফ্যক্ত্যুর বা প্রশাসনিক জেলা এবং পের্পিনিয়ঁ মেদিতরানে মেত্রোপোলের কেন্দ্রীয় শহর। পের্পেনিয়ঁ সাবেক প্রদেশ ও রুসিয়োঁ কাউন্টির রাজধানী ছিল এবং ১৩শ ও ১৪শ শতাব্দীতে মায়োর্কা রাজ্যের মহাদেশীয় রাজধানী ছিল। ২০১৬ সালে পের্পিনিয়ঁ কম্যুনের জনসংখ্যা ছিল ১২১,৮৭৫ এবং মহানগর এলাকার মোট জনসংখ্যা ছিল ২৬৮,৫৭৭।
শহরটি ভূমধ্যসাগর উপকূল থেকে ১৩ কিমি পশ্চিমে অবস্থিত। রোমান শাসনামলে এই শহরে প্রথম জনবসতি গড়ে ওঠে।
ইতিহাস
পের্পিনিয়ঁতে প্রথম জনবসতি গড়ে ওঠেছিল রোমান শাসনামলে। মধ্যযুগীয় পের্পিনিয়ঁ শহরটি ১০ম শতাব্দীর শুরুর দিকে প্রতিষ্ঠিত হয়েছিল বলে অনুমান করা হয়। অচিরেই পের্পিনিয়ঁ রুসিয়োঁ কাউন্টির রাজধানী হয়ে ওঠে। ঐতিহাসিকভাবে, এটি সেপ্তিমানিয়া নামে পরিচিত একটি অঞ্চলের অংশ ছিল। ১১৭২ সালে কাউন্ট দ্বিতীয় জিরার উইল মারফত বার্সেলোনার কাউন্টদের নিকট তার জমি দান করে যান। ১১৯৭ সালে পের্পিনিয়ঁ অংশিক সায়ত্বশাসিত কম্যুনে পরিণত হয়। করবেল চুক্তির মধ্য দিয়ে নবম লুইকে রুসিয়োঁর সামন্ততান্ত্রিক অধিকার প্রদান করা হয়।
আরাগোনের রাজা ও বার্সেলোনার কাউন্ট দিগ্‌বিজয়ী প্রথম জেমস ১২৭৬ সালে মায়োর্কা রাজ্য প্রতিষ্ঠা করলে পের্পিনিয়ঁ এই নব্য প্রতিষ্ঠিত রাজ্যের প্রধান ভূখণ্ডগুলোর রাজধানী হয়। পরবর্তী দশককে এই শহরের ইতিহাসের স্বর্ণযুগ বলে আখ্যায়িত করা হয়। শহরটি পোশাক উৎপাদন, চামড়াজাত শিল্প, স্বর্ণকার, ও অন্যান্য বিলাসবহুল জিনিসপত্রের কেন্দ্র হিসেবে উন্নতি লাভ করে। ফ্রান্সের রাজা দ্বিতীয় ফিলিপ ১২৮৫ সালে আরাগোনীয় সম্রাটের বিরুদ্ধে ব্যর্থ এক আক্রমণ থেকে ফিরে আসার পথে মারা যান।
১৩৪৪ সালে আরাগোনের চতুর্থ পেরো পূর্বে বার্সেলোনা কাউন্টির অংশ মায়োর্কা রাজ্য ও পের্পিনিয়ঁকে তার রাজ্যের সাথে সংযুক্ত করে। কয়েক বছর পর কালো মৃত্যুর ফলে এই শহরের প্রায় অর্ধেক বাসিন্দা মারা যায়। ১৪৬৩ সালে ফ্রান্সের একাদশ লুই শহরটি আক্রমণ করে ও দখন করে নেয়। ১৪৭৩ সালে ফরাসি শাসনের বিরুদ্ধে সহিংস অভ্যুত্থানের মধ্য দিয়ে শহরটি বন্দি করে ফেলে, কিন্তু ১৪৯৩ সালে ফ্রান্সের অষ্টম শার্ল নিকে মুক্ত করে ইতালি আক্রমণের লক্ষ্যে বিরোধ দূর করার সিদ্ধান্ত নেন এবং আরাগোনের দ্বিতীয় ফের্দিনান্দের নিকট শাসনভার হস্তান্তর করেন।
২০২০ সালের জুন মাসে মারাঁ ল্য পেন দলের লুই আলিও পের্পিনিয়ঁ শহরের নগরপাল নির্বাচনে জয় লাভ করেন। এই প্রথমবার মারাঁ ল্য পেন দলের কোন নেতা ১০০,০০০ জনের অধিক বাসিন্দা বিশিষ্ট কোন শহরে জয় পেয়েছে।
ভূগোল
পের্পিনিয়ঁ রুসিয়োঁ সমভূমির মধ্যবর্তী স্থানে ভূমধ্যসাগর উপকূলের ১৩ কিমি পশ্চিমে অবস্থিত। এটি ফ্রান্সের মহানগরের সর্বদক্ষিণের শহর।
পের্পিনিয়ঁর উপর দিয়ে রুসিয়োঁর দীর্ঘতম নদী তেত এবং এর শাখা নদী বাস প্রবাহিত হয়েছে। এখানে প্রায়ই বন্যা হয়ে থাকে। ১৮৯২ সালে তেত নদীর পানি বৃদ্ধি পেলে পের্পিনিয়ঁ শহরের ৩৯টি বাড়ি ধ্বংস হয়েছিল এবং ৬০-এর অধিক পরিবার গৃহহীন হয়েছিল।
সড়কপথ
মোটরওয়ে এ৯ পের্পিনিয়ঁ থেকে বার্সেলোনা ও মোঁপেলিয়েতে যাতায়াত করে।
আকাশপথ
এই শহর থেকে সবচেয়ে নিকটবর্তী বিমানবন্দর হল পের্পিনিয়ঁ-রিভেসালতেস বিমানবন্দর।
শিক্ষা
১০,০০০-এর অধিক ২ থেকে ১২ বছর বয়সী শিক্ষার্থী এই শহরের ৬১টি প্রাক-বিদ্যালয় ও প্রাথমিক বিদ্যালয়ে পড়াশোনা করে। পের্পিনিয়ঁ শহরে ২৬টি উচ্চ বিদ্যালয় রয়েছে।
অর্থনীতি
শহরের অর্থনীতি দ্রাক্ষাসুরা, জলপাইয়ের তেল, কর্ক, পশম, চামড়া ও লৌহ শিল্পের উপর নির্ভরশীল। ১৯০৭ সালের মে মাসে মূল্য হ্রাসের পর দ্রাক্ষাসুরার গুণমান অক্ষুণ্ন রাখার জন্য দক্ষিণাঞ্চলীয় উৎপাদনকারীরা এখানে আলোচনা করেন। পের্পিনিয়ঁতে বর্তমানে জিওবি রোলিং কাগজ উৎপাদন করা হয়।
পুরুষাঙ্গের চুল অপসারণ
পুরুষাঙ্গের চুল কাটা বা হল পুরুষাঙ্গের চুল অপসারণের অনুশীলন। মহিলাদের গোপনাঙ্গের চুলের স্টাইলিং বা অপসারণের বর্ধিত জনপ্রিয়তার পরে, সাধারণত বিকিনি ওয়াক্সিং নামে পরিচিত, ১৯৯০-এর দশকে পুরুষ ও সাধারণ হয়ে ওঠে, যদিও ঐতিহাসিকভাবে এবং বর্তমানে অনুশীলনকারীদের সংখ্যা অজানা।
মহিলা গোপনাঙ্গের চুল অপসারণের বিভিন্ন স্টাইলিং সম্ভাবনার বিপরীতে, পুরুষ অনুশীলনটি মূলত সম্পূর্ণ অপসারণ, যাকে কখনও কখনও ম্যানজিলিয়ান বলা হয়, "পুরুষ ব্রাজিলিয়ান" এর সংকোচন। তবে ওয়াক্সিং সেলুনগুলি সাধারণত যৌনাঙ্গে অঞ্চল থেকে সম্পূর্ণ চুল অপসারণের বিভিন্নতার প্রস্তাব দেয় এবং প্রায়শই গ্রাহকদের কাছে দেওয়া পরিষেবার সংমিশ্রণে শরীরের অন্যান্য অংশ অন্তর্ভুক্ত করে। একটি জনপ্রিয় সংমিশ্রণটি "পিছনে, বস্তা এবং ক্র্যাক" নামে পরিচিত, যেখানে পিছন, স্ক্রোটাম এবং নিতম্বের মধ্যে নিতম্বের অঞ্চলটি হতাশাগ্রস্থ করা হয়। আবার লিঙ্গ থেকে চুলও মুছে ফেলা হতে পারে সুবিধাজনক ভাবে।
প্রযুক্তি
স্ফিংসিংয়ের চুল অপসারণের স্টাইল, যা সমস্ত চুল সরিয়ে দেয়, মহিলা তলপেটের চুলের বিকিনি কৌশলতে একই রকম। ওয়াক্সিংয়ের সাথে ত্বকের উপরে একটি মোমের সংমিশ্রণের পাতলা বিস্তার দিয়ে, তারপরে একটি কাপড় বা কাগজের স্ট্রিপটি শীর্ষে টিপানো হয় এবং চুলের বৃদ্ধির দিকের বিরুদ্ধে তীব্র আন্দোলনের সাথে ছিঁড়ে ফেলা হয়। এটি ত্বককে মসৃণ রেখে চুল এবং মৃত ত্বকের কোষগুলির সাথে মোমগুলি সরিয়ে দেয়। হোম ওয়াক্সিং ক্রিিমগুলি বছরের পর বছর ধরে ক্রমবর্ধমান জনপ্রিয় হয়ে উঠেছে সাাধারণরনের কাছে। একটি শক্ত মোম যা কাপড়ের কাগজের স্ট্রিপের প্রয়োজন হয় না কখনও কখনও সংবেদনশীল জায়গায় যেমন স্ক্রোটাম বা লিঙ্গগুলিতে ব্যবহৃত হয়। ত্বকে মোমের আঠালোতা কমাতে মোম প্রয়োগ করার আগে হালকা তেল (যেমন বেবি অয়েল) সংবেদনশীল জায়গায় প্রয়োগ করা যেতে পারে। তেল ব্যবহার করার সময় গামছাটি প্রতিরক্ষামূলক তেল শুষে নিতে পারে এবং এর কার্যকারিতা হ্রাস করে। যখন কোনও যৌক্তিক তোয়ালে দিয়ে যৌনাঙ্গে আবরণ না করা বাঞ্ছনীয়। মোমের পরে কিছু দিন ডিমের তেল প্রয়োগ ত্বককে ময়শ্চারাইজ করতে এবং প্রদাহ, ব্যথা বা ব্যাকটেরিয়ার বৃদ্ধি হ্রাস করতে সহায়তা করে।
চিনির ওয়াক্সিংয়ের বিকল্প। এটি প্রয়োগের সময় কম বেদনাদায়ক এবং অণ্ডকোষের মতো সংবেদনশীল অঞ্চলে কম জ্বালাময়ী বলে দাবি করা হয়। অ্যাপ্লিকেশন কৌশলটি চুলের মোমের চেয়ে পৃথক যে চুলের বৃদ্ধি যেমন একই দিকে টানা হয়।
উপকারিতা
ডান|থাম্ব| পরিপক্ব পুরুষের যৌনাঙ্গে অঞ্চল থেকে চুল অপসারণ করা হয়েছে। চুল অপসারণের অন্যান্য পদ্ধতিগুলোর সাথে তুলনা করে ওয়াক্সিংয়ের সুবিধা রয়েছে। মোমের মাধ্যমে পুরুষ যৌনাঙ্গের চুল অপসারণ একটি দীর্ঘস্থায়ী পদ্ধতি তবে যদি পুরুষটি এটিতে অভ্যস্ত না হয় বা প্রথমবার এটি ব্যবহার না করে তবে বেদনাদায়ক হতে পারে।
সম্ভাব্য বিপদ
কিছু চিকিত্সকরা ডায়াবেটিসে আক্রান্ত ব্যক্তিদের বা বৈকল্পিক শিরা বা দুর্বল সঞ্চালনকারী ব্যক্তিদের সংক্রমণে বেশি আক্রান্ত হয়ে যাাবে মনে করে, সেে জন্য মোমের পরামর্শ দেন না ।
রেটিন-এ, রেনোভা, ডিফারফিন বা আইসোট্রেটিনইন -এর রোগীদের চিকিৎসা দ্বারা মোমের কাজ সম্পাদন না করার পরামর্শ দেওয়া হয়েছে; এই ওষুধগুলি ত্বককে দুর্বল করে এবং ত্বককে ছিন্ন করতে পারে।
ইসলামিক আইন
গোপণাঙ্গের চুল না কাটলে ওখানে জীবাণুর আক্রমণ হতে পারে। লোমের সঙ্গে ময়লা মিশে ছত্রাক জন্ম নিতে পারে ।
ইসলামে প্রতি সপ্তাহে নাভীর নিচ থেকে গোপণাঙ্গসহ অবাঞ্ছিত লোমগুলো পরিষ্কার করা মুস্তাহাব। আর অন্তত ৪০ দিনের মধ্যে একবার কাটা আবশ্যক। ৪০ দিনের পরও অবাঞ্ছিত লোম পরিষ্কার না করা মাকরূহে তাহরীমী। যা মারাত্মক গুনাহের কাজ।
[সূত্র: সহিহ মুসলিম : ১/১২৯, ফাতাওয়া হিন্দিয়া : ৫/৩৫৭, ফাতাওয়া হক্কানিয়া : ২/৪৬৫, ফাতাওয়ায়ে মাদানিয়া : ৩/৪৮১]
অবাঞ্ছিত লোমের সীমারেখা হল
মুত্র থলির নিচে নিম্নাঙ্গের হাড্ডি থেকে- যেখানে তলপেটের নিচে উক্ত হাড্ডি বরাবর চামড়ার ওপর একটি ভাঁজ থাকে। এখান থেকেই সাধারণত ঘন পশম গজানো শুরু হয়। উক্ত ভাঁজ থেকে নিয়ে লিঙ্গ, অণ্ডকোষ এবং পায়খানার রাস্তা- এই তিন অঙ্গের আশপাশে এবং উরুর ওই অংশ, যা অণ্ডকোষদ্বয়ের কাছাকাছি থাকে এবং যা পশমের কারণে ময়লাযুক্ত হওয়ার আশঙ্কা থাকে। [সূত্র: ফাতাওয়ায়ে মাদানিয়া : ৩/৪৮২]
ছেলেদের জন্য অবাঞ্ছিত লোম মুণ্ডানো উত্তম। তবে মেয়েদের জন্য লোমনাশক ক্রিম বা লোশন ব্যবহার করা ভালো। এছাড়াও যে কোনো উপায়ে পরিষ্কার করলেও হয়ে যাবে।
জেটসেটা গেজ
জেটসেটা ম্যারি গেজ (২৫ আগস্ট ১৯৯৪ - ২৪ মার্চ ২০০৫) ছিল একটি মার্কিন শিশু। তার অপহরণ, ধর্ষণ ও হত্যার ঘটনা আইওয়াতে শিশু যৌন অপরাধীদের শাস্তিমূলক আইনে বড় ধরনের পরিবর্তন আনে। ১০ বছর বয়সী জেটসেটার মৃত্যুর ঘটনায় দোষী সাব্যস্ত যৌন অপরাধী ও গেজের পারিবারিক বন্ধু রজার বেন্টলিকে গ্রেপ্তার করা হয়। ২০০৬ সালের ৩১ শে জানুয়ারী তাকে প্রথম ডিগ্রি হত্যা ও প্রথম ডিগ্রি অপহরণের দায়ে দোষী সাব্যস্ত করা হয়। ২৪ শে ফেব্রুয়ারি, তাকে প্যারোল ছাড়াই পরপর দুটি বাধ্যতামূলক যাবজ্জীবন কারাদণ্ড দেওয়া হয়।
অপরাধ
বিচারকগণ প্রসিকিউটররা অভিযোগ করেছেন যে বেন্টলি গেজকে তার বাড়ি থেকে আইওয়ার গ্রামীণ জনসন কাউন্টিতে একটি রান-ডাউন ট্রেলারে নিয়ে যায়, যেখানে সে তাকে ধর্ষণ করে হত্যা করে। তিনি নিখোঁজ বলে লক্ষ্য করার কিছুক্ষণের মধ্যেই একটি অ্যাম্বার সতর্কতা জারি করা হয়েছিল। সেই রাতে অ্যাম্বার অ্যালার্ট প্রোগ্রামে ত্রুটি ছিল। তিনি অদৃশ্য হওয়ার কয়েক ঘন্টা পরে তার পর্যন্ত নাম ও ছবি সহ একটি সঠিক বিবরণ উপস্থিত করা সম্ভব হয়নি। একদিন পরে বেন্টলিকে গ্রেপ্তার করা হয়। তদন্তকারীরা ট্রেলারের ভিতরে বাথরুমের ক্যাবিনেটের ভিতরে তার মৃতদেহ খুঁজে পান।
ব্যাপক বিচার-পূর্ব প্রচারের কারণে প্রতিরক্ষার ভেন্যুর গতি পরিবর্তনের ফলে বেন্টলির বিচারকার্য স্কট কাউন্টিতে স্থানান্তরিত হয়। স্থানীয় প্রচার মাধ্যম এই মামলাটিকে "জাস্টিস ফর জেটসেটা" বলে অভিহিত করেছে। তার বিচারের সময়, প্রসিকিউটররা গেজের দেহে পাওয়া ডিএনএ প্রমাণকে বেন্টলির সাথে যুক্ত করে, অন্যদিকে প্রতিরক্ষা (যা কোনও সাক্ষীকে ডাকেনি) দাবি করে যে অপরাধের কোনও প্রত্যক্ষদর্শী বা প্রত্যক্ষ প্রমাণ নেই। বিচারের পর জুরিদের দোষী রায়ে পৌঁছাতে মাত্র দুই ঘন্টারও বেশি সময় লেগেছিল। বে
প্রোফেসর শঙ্কুর অভিযানসমূহ
প্রোফেসর শঙ্কুর অভিযানসমূহের তালিকায় সত্যজিৎ রায়ের লেখা প্রোফেসর শঙ্কু অ্যাডভেঞ্চারের ৩৮টি গল্প রয়েছে। প্রথম শঙ্কুর অভিযানের গল্প ব্যোমযাত্রীর ডায়রি ১৯৬৫ খ্রিস্টাব্দে সন্দেশ পত্রিকায় প্রকাশিত হয়েছিল। এই গল্পে প্রোফেসর শঙ্কুর মহাকাশ ভ্রমণের দীর্ঘ বর্ণনা আছে। শেষ শঙ্কুর অভিযান ইন্টিলেকট্রন সত্যজিৎ রায়ের মৃত্যুর পরে অসম্পূর্ণ রয়ে যায়।
জেটসেটা গেজ
অপরাধ
অ্যাসোসিয়েটেড প্রেসের সাথে যুক্ত লেখক এবং সম্প্রচারকারীরা জেটসেটা গেজ হত্যাকে ২০০৫ সালে আইওয়ার শীর্ষ সংবাদ হিসেবে উল্লেখ করেছেন।
জুনায়েদ আহমেদ
শিক্ষা
আহমদ ব্রাউন বিশ্ববিদ্যালয় থেকে অর্থনীতিতে স্নাতক এবং হার্ভার্ড বিশ্ববিদ্যালয় থেকে জন প্রশাসন প্রশাসনে স্নাতকোত্তর অর্জন করেছেন। তিনি স্ট্যানফোর্ড বিশ্ববিদ্যালয় থেকে প্রয়োগিত অর্থনীতিতে তিনি পিএইচ.ডি. ডিগ্রি অর্জন করেন।
কর্মজীবন
১৯৯১ সালে আহমদ বিশ্বব্যাংকে যোগদান করেন এবং আফ্রিকা ও পূর্ব ইউরোপের অবকাঠামো উন্নয়নে কাজ করেছিলেন। তিনি জোহানেসবার্গে উপ-আবাসিক প্রতিনিধি এবং প্রধান অর্থনীতিবিদ হিসাবে 10 বছর অতিবাহিত করেছিলেন। এরপরে তিনি ২০০০-২০০৫ সালে নয়াদিল্লিতে পানি এবং স্যানিটেশন প্রোগ্রামের আঞ্চলিক দলের নেতা হিসাবে কাজ করেছিলেন। ২০০৪-২০০৮ সময়কালে তিনি দক্ষিণ এশিয়া অঞ্চলে সামাজিক বিকাশের নগর পানি ও স্যানিটেশন-এর সেক্টর ম্যানেজার এবং ছিলেন। তিনি ২০১২-২০১৪ সালের মধ্যে মধ্য প্রাচ্য এবং উত্তর আফ্রিকা অঞ্চলে টেকসই বিকাশের পরিচালক ছিলেন।
বিশ্বব্যাংকে দায়িত্ব পালন
তিনি জানুয়ারি ২০১৬ সাল থেকে ওয়ার্ল্ড ব্যাঙ্ক গ্রুপের সভাপতি জিম ইয়ং কিমের চিফ অফ স্টাফ হিসাবে দায়িত্ব পালন করেন। ২০১৬ সালের ১ সেপ্টেম্বর তিনি ভারতে বিশ্বব্যাংকের দেশ পরিচালক হিসাবে ওনো রুহলের পরিবর্তে দায়িত্ব পালন শুরু করেন।
রণদীপ হুদা
রণদীপ হুদা (জন্মঃ ২০ আগস্ট ১৯৭৬), একজন ভারতীয় চলচ্চিত্র অভিনেতা। হুদা হিন্দী চলচ্চিত্রে অভিনয় করেন। স্কুল জীবন থেকেই তিনি অভিনয়ের সাথে সম্পৃক্ত ছিলেন। মেলবোর্ন, অস্ট্রেলিয়া থেকে পড়াশুনা শেষ করে তিনি ভারতে ফিরে এসে মডেলিং এবং থিয়েটারে অভিনয় শুরু করেন। ২০০১ সালে মনসুন ওয়েডিং চলচ্চিত্রে অভিনয়ের মাধ্যমে তার বলিউড অভিষেক ঘটে। দ্বিতীয় ছবিতে অভিনয়ের জন্য তাকে চার বছর অপেক্ষা করতে হয়। তিনি বেশ কিছু অসফল চলচ্চিত্রে অভিনয় করেন। ২০১০ সালে মিলান লুথারিয়া পরিচালিত ওয়ান্স আপন এ টাইম ইন মুম্বাই চলচ্চিত্রে অভিনয়ের মাধ্যমে তিনি ব্যাপক পরিচিতি লাভ করেন। তার অভিনীত অন্যান্য চলচ্চিত্রের মধ্যে সাহেব বিবি অর গ্যাংস্টার, জান্নাত ২, জিসম ২ উল্লেখযোগ্য। তিনি একজন ব্লগার।
প্রাকজীবন
হুদা ১৯৭৬ সালে ২০ আগস্ট ভারতের হরিয়ানা প্রদেশের রোহটাকে জন্মগ্রহণ করেন। তার পিতা ডাক্তার রনবীর হুদা একজন ডাক্তার এবং মা আশা হুদা একজন সমাজকর্মী। তার বড় বোন ডাক্তার অঞ্জলি হুদা একজন মেডিসিন বিশেষজ্ঞ এবং ছোট ভাই সন্দীপ হুদা সফটওয়্যার প্রকৌশলী হিসেবে সিঙ্গাপুরে কর্মরত।
শৈশবে হুদা হরিয়ানার সোনেপাতে অবস্থিত বোর্ডিং স্কুল মতিলাল নেহরু স্কুল অভ স্পোর্টসে পড়াশুনা করেন। তার পরিবার তাকে একজন ডাক্তার হিসেবে দেখতে চেয়েছিলো। তাকে দিল্লী পাবলিক স্কুল, আর. কে. পুরম এ ভর্তি করা হয়।